section_heading: Ozračje
paragraph_text: Izbori su održani u okružju neizvjesnosti i pritiska. Hrvatske se je političke iseljenike ubijalo po inozemstvu još 1989. godine, milicija je oduzimala hrvatske zastave sa "šahiranim grbom" svima koji su išli na predizborne skupove prije prvog izbornog kruga, a sve uz znanje vladajuće SKH-SDP koja je do zadnjeg trena čekala što će biti. Ipak treba naglasiti da su se u SKH-u previrale dogmatske i reformističke struje.